Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.2/\_\_

din \_\_\_\_\_\_februarie 2020

Cu privire la aprobarea Regulamentului

funcționării cimitirelor din orașul Căușeni

Având în vedere necesitatea reglementării, la nivel local, a funcționării cimitirelor din orașul Căușeni,

în baza art. 3 lit. a), i), 4 (1), lit. f), art.12 (2) din Legea privind descentralizarea administrativă nr.435-XVI din 28.12.2006

în conformitate cu Hotărârea Guvernului Republicii Moldova despre aprobarea Regulamentului cu privire la cimitire nr. 1072 din 22.10.1998,

În temeiul art. 14 (1), (2), lit. b), m), (3), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. Se aprobă Regulamentul funcționării cimitirelor din orașul Căușeni conform anexei, parte integrantă a prezentei decizii.

3. Prezenta decizie se comunică:

* Dlui Anatolie Donțu, primarul orașului Căușeni;
* Î.M. ”Salubrizare și Amenajare” Căușeni;
* Parohilor bisericilor din or. Căușeni și reprezentanților comunităţilor religioase care activează pe teritoriul orașului Căușeni;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrului de stat a actelor locale.

Primar Anatolie Donțu

Specialist Anatolie Focșa

Secretarul Consiliului Orășenesc Cucoș - Chiseliță Ala

**REGULAMENTUL  
funcţionării cimitirelor din oraşul Căușeni**

 Prezentul Regulament reglementează modul înfiinţării, extinderii, închiderii, lichidării şi administrării cimitirelor, precum şi modul rezervării locurilor pentru înmormîntarea şi reînmormântarea decedaţilor, executării lucrărilor în cimitirele din orașul Căușeni.

            Regulamentul apără dreptul fiecărui locuitor al orașului la înmormîntare după obiceiurile poporului său şi la păstrarea mormântului.

Cimitirele din oraşul Căușeni reprezintă o zonă comunală cu spaţii verzi a oraşului, fac parte din complexul arhitectonic al orașului Căușeni şi sunt destinate pentru înhumarea răposaţilor.

Fiind monumente ale istoriei şi culturii, precum şi sanctuar confesional creştinesc, cimitirele oraşului se află în atenţia permanentă a Consiliului orășenesc Căușeni şi Primăriei orașului Căușeni.

Prezentul Regulament este elaborat în conformitate cu Legea despre ocrotirea monumentelor de istorie şi cultură, alte legi ale Republicii Moldova și Regulamentului cu privire la cimitire aprobat prin Hotărârea Guvernului Republicii Moldova nr. 1072 din 22 octombrie 1998.

Prezentul Regulament este aprobat de Consiliul Orășenesc Căușeni şi orice modificare se face numai prin decizia acestuia.

I. DISPOZIŢII GENERALE

1.1 În orașul Căușeni cimitirele se află în subordinea Consiliului orășenesc Căușeni, Primăriei orașului Căușeni. Înmormântările şi reânmormântările se efectuează numai în baza prezentului Regulament.

          1.2. Înfiinţarea și extinderea cimitirelor se realziează prin decizia Consiliului Orășenesc Căușeni, iar administrarea se realizează de către Consiliul Orășenesc Căușeni și Primăria or. Căușeni doar prin intermediul Î.M. ”Salubrizare și Amenajare” Căușeni conform actelor legislative şi normative în vigoare şi prezentului Regulament.

1.3. Lotul de pămînt pentru cimitire de înmormîntare tradiţională se repartizează în conformitate cu planul urbanistic general, aprobat conform Normelor şi regulamentelor de construcţie, reieşind din calculul 0,24 ha pentru 1000 locuitori.

1.4. Fiecare cimitir permanent trebuie să dispună de un teren liber destinat înmormîntărilor, reieşind din calculul 0,06 ha pentru 1000 locuitori.

           1.5. Zona de protecţie sanitară de la cimitir pînă la marginea zonei populate trebuie să fie determinată conform normativelor tehnice de planificare urbanistică.

           1.6. După închiderea cimitirului, la expirarea a 15 ani de la ultima înmormîntare, lăţimea zonei de protecţie sanitară poate fi redusă pînă la 100 m.

            1.7 În cazul în care cimitirul este situat mai sus de cursul apelor subterane, de unde îşi au izvorul fîntînile, rezervoarele şi alte instalaţii de alimentare descentralizată cu apă a orașului Căușeni, şi în caz de argumentare sanitaro-igienică, zona de protecţie sanitară poate fi majorată pînă la 500 m, iar în cazul în care cimitirul este situat mai jos de cursul apelor subterane - redusă pînă la 100 m.

          1.8. Pe terenul zonei de protecţie sanitară se interzice construcţia a orice obiecte.

           1.9. Pe terenul cimitirului nu se permite construcţia apeductului pentru apă potabilă. Cimitirul trebuie să dispună de apeduct numai pentru scopurile de stropire.

            1.10. Nu se permite consturcţia cimitirelor pe terenurile:

            - zonei de protecţie sanitară a izvoarelor de aprovizionare cu apă, izvoarelor minerale şi zonei de protecţie sanitară a staţiunii climaterice:

            - cu roci, la suprafaţa cărora există multe crăpături mari şi pe locuri unde există roci acvifere;

          -   pe malurile rîurilor, care sînt utilizate de către populaţie pentru diferite scopuri.

           1.11. Lotul de pămînt pentru cimitire trebuie să corespundă următoarelor cerinţe:

            să aibă înclinare în partea opusă localităţii, bazinelor deschise de apă, utilizate în scopuri de gospodărire;

            să nu fie supusă alunecărilor şi prăbuşirii;

            să nu fie inundate în caz de revărsări;

            nivelul maxim al apelor subterane trebuie să fie la o adîncime nu mai puţin de 2 m de la suprafaţă;

            să dispună de sol uscat poros, care asigură pătrunderea suficientă a aerului şi uscare rapidă;

            să dispună de accese cuvenite amenajate şi înverzite.

**Notă.** În cazul lipsei lotului de pămînt ce corespunde acestor cerinţe, terenul repartizat pentru cimitir trebuie să fie asigurat cu drenaj.

1.12. Fiecare parte componentă a cultului (comunităţile religioase, mănăstirile) recunoscut de statul Republica Moldova în modul stabilit are dreptul de a avea la cimitir un sector separat pentru înmormîntarea credincioşilor săi, care este întreţinut de sine stătător sau în comun cu alte comunităţi. Regulile de funcţionare a acestora se stabilesc de către organul central al cultului respectiv, cu respectarea cerinţelor prezentului Regulament.

           1.13. Transmiterea sectorului separat se efectuează conform actului de inventariere întocmit de către comisia instituită din reprezentanţii administraţiei Î.M. ”Salubrizare și Amenajare” Căușeni şi comunităţii religioase, coordonat cu organul central al cultului respectiv şi aprobat de către Primarul orașului Căușeni. La act se anexează registrul înmormîntărilor şi al instalaţiilor la morminte.

           1.14. La propunerile comunităţilor religioase care activează pe teritoriul orașului Căușeni, pe terenul cimitirelor se admite construcţia unor obiecte de cult din contul acestora şi altor sponsori, cu acordul Primăriei orașului Căușeni.

           1.15. Administraţia Î.M. ”Salubrizare și Amenajare”, prin intermediul persoanei responsabile în cadrul întreprinderii întocmeşte evidenţa analitică şi grafică a mormintelor decedaţilor.

            1.16. Terenul fiecărui cimitir nou şi al celui ce se reconstruieşte se sistematizează şi se împarte în cartiere şi rînduri cu alei de acces în baza documentaţiei de proiect, elaborate şi aprobate în modul stabilit.

            1.17. Rîndurile şi locurile de înmormîntare pot fi numerotate pentru uşurarea identificării.

            Locurile în interiorul cartierelor pot fi revăzute.

            1.18. În cimitire se creează zone amenajate de protecţie sanitară în conformitate cu cerinţele actelor normative în vigoare.

            Controlul asupra stării sanitare a cimitirelor se înfăptuieşte de către Centrul de Sănătate Publică Căușeni.

            1.19. Exploatarea şi întreţinerea cimitirelor, inclusiv celor memoriale militare se finanţează din contul bugetului orășenesc (comunităţilor religioase) şi veniturilor de la prestarea serviciilor funerare.

1.20. În alte cazuri, cheltuielile necesare pentru înmormântarea și întreținerea mormintelor persoanelor decedate fără loc de trai (ori neidentificate) sunt suportate din bugetul orașului Căușeni.

**II. Rezervarea locurilor pentru înmormîntare**

            2.1. Locurile de înmormîntare din cimitire pot fi rezervate pe termen nelimitat.

            2.2. Tarifele pentru rezervare, precum şi pentru alte servicii funerare se aprobă de către Consiliul Orășenesc Căușeni.

            2.3. Contractul privind rezervarea se încheie de către administraţia Î.M. ”Salubrizare și Amenajare” la cererea personală a cetăţenilor ce doresc să rezerveze locuri și se înregistrează într – un Registru special ținut de administrația Î.M. ”Salubrizare și Amenajare” Căușeni, Registru înregistrat în Primăria or. Căușeni și avizat de către primarul or. Căușeni.

            2.4. Unei familii i se poate rezerva nu mai mult de trei locuri de înmormîntare, cu recomandarea de a construi un cavou. În aceste locuri (cavou) pot fi înmormîntaţi titularul rezervării, soţul (soţia), precum şi rudele apropiate. Ele pot fi transmise numai prin moştenire sau donaţie.

            2.5 Dobîndirea locurilor de înmormîntare prin succesiune sînt scutite de plata tarifelor pentru rezervare.

            2.6. Rezervarea încetează:

* la expirarea termenului contractului;

            - în cazul în care locul rezervat e lăsat în părăsire (se consideră părăsite locurile rezervate unde nu există nici un semn funerar (cruce, gard, candelă, plantaţii, alte instalaţii) şi dacă timp de 3 ani de la preavizul în scris, cu confirmare de primire, titularul rezervării nu se prezintă la administraţia Î.M. ”Salubrizare și Amenajare”;

* la prezentarea de către titularul rezervării a refuzului în scris;
* în caz de neachitare a plăţii pentru rezevare;

           - în cazul în care rezervantul locului a decedat şi a fost înmormîntat la alt cimitir (la prezentarea documentelor respective de confirmare a decesului şi înmormîntării acestuia).

2.7. Anual, administrația Î.M. ”Salubrizare și Amenajare” Căușeni, va prezenta Consiliului Orășenesc Căușeni o Notă Informativă privind încasările tarifelor pentru rezervarea locurilor de înmormântare.

**III. Înmormântările şi reânmormântările**

           3.1. Pentru fiecare înmormîntare se repartizează un lot de pămînt cu suprafaţa de 3,8 m2. Intervalele între părţile lungi şi scurte ale mormintelor constituie nu mai puţin de 0,5 şi 0,5 m respectiv.

           3.2. Lungimea mormântului nu poate fi mai mică de 2 m, lăţimea - 1 m, adîncimea - 1,5, ţinînd cont de condiţiile climaterice ale solului.

           3.3. Pentru înmormîntarea copiilor decedaţi dimensiunile mormântului pot fi respectiv micşorate.

           3.4. Locurile pentru reînmormîntarea osemintelor vor avea dimensiuni de 1x1 m.

            3.5. De la fundul gropii de înmormîntare pînă la nivelul apelor subterane e necesar să fie nu mai puţin de 0,5 m.

            3.6. Asupra fiecărei gropi trebuie să fie un mormînt cu înălţimea de 0,5 m de la suprafaţa pămîntului sau o placă de mormînt. Mormîntul trebuie să acopere marginile gropii pentru a exclude pătrunderea apelor superficiale.

            3.7. Înmormîntările se efectuează numai pe baza adeverinţei de deces eliberată de secţia actelor stării civile, care a înregistrat decesul.

            3.8. În cazul în care se dispun cercetări, de către organele împuternicite, cu privire la cazurile decesului, înmormîntarea se efectuează numai pe baza dispoziţiilor date de organele respective.

            3.9. Înmormîntarea decedaţilor aduşi din alte localităţi se efectuează pe baza certificatului de la Centrul de Sănătate Publică Căușeni (la locul decesului) şi adeverinţei de deces.

            3.10. Pentru transportarea decedatului de la locul decedării la locul înmormîntării în altă localitate e necesar de a obţine un certificate - permis de transportare de la Centrul de Sănătate Publică Căușeni (de la locul decesului) şi prezentarea concluziei de la instituţia de tratare despre motivul decesului.

            3.11. Înainte de transportare decedatul trebuie să fie înbălsămat pentru păstrare îndelungată. În acest caz din momentul decedării pînă la înmormîntare va trece nu mai mult de cinci zile.

            3.12. În cazul transportării decedatului din motivul unor boli contagioase nu se permite deschiderea sicriului.

            3.13. Înmormîntările se pot efectua direct sau prin depunerea prealabilă a decedaţilor la capelă.

            3.14. Depunerea decedaţilor la capelă (biserică) se face pînă la 72 ore din momentul decesului, numai cu autorizaţia organului sanitar competent, eliberată pe baza certificatului de îmbălsămare şi cu plata tarifelor aprobate.

            3.15. Nu pot fi depuşi în capelă (biserică) cei decedaţi din cauza unor boli contagioase şi a altor boli diagnosticate de medici patologi anatomişti.

            3.16. Modul de înmormîntare a decedaţilor de boli contagioase convenţionale se determină de Centrul de Sănătate Publică Căușeni.

            3.17. Înmormîntările se efectuează în gropi simple, gropi zidite şi cavouri.

            3.18. Înmormîntarea în locurile rezervate se efectuează în modul stabilit prin schema generală de sistematizare a fiecărui cimitir.

            3.19. La dorinţa rudelor reînmormîntarea osemintelor se admite cu avizul Centrului de Sănătate Publică Căușeni.

            3.20. Se recomandă efectuarea exhumării osemintelor din mormînt, în perioada rece a anului, ziua, în prezenţa reprezentanţilor autorităţilor publice locale şi Centrului de Sănătate Publică Căușeni .

            3.21. Deschiderea mormintelor se permite, indiferent de data înmormîntării, în cazul unei urmăriri penale numai pe baza autorizaţiei eliberate de judecătorul de instrucţie şi cu înştiinţarea unui reprezentant al familiei decedatului, la data fixată de aceste organe.

            3.22. Deschiderea mormintelor şi reînmormîntările se efectuează în mod obligatoriu în prezenţa rudelor de gradul întîi sau a unui împuternicit prin procură specială de către familia decedatului şi sub supravegherea lucrătorului responsabil al Î.M. ”Salubrizare și Amenajare” Căușeni iar operaţiunile se consemnează în registrul de înmormîntări în care semnează ambele părţi.

            3.33 Înmormîntarea decedaţilor pentru Patrie se efectuează cu consimţămîntul rudelor în cimitirele comemorativ - militare, iar în lipsa acestora, în locurile, determinate de către Consiliul Orășenesc Căușeni, a cimitirelor existente din contul bugetului orășenesc Căușeni.

**IV. Efectuarea lucrărilor în cimitire**

            4.1 Construcţia cavourilor şi monumentelor cu înălţimea pînă la 1,75 m se permite de către administraţia Î.M. ”Salubrizare și Amenajare” Căușeni

            4.2. Construcţia monumentelor care depăşesc înălţimea de 1,75 m poate fi efectuată numai cu autorizaţia organelor de arhitectură ale primăriei or. Căușeni.

            4.3. Împrejmuirile cimitirelor se efectuează în baza proiectului aprobat.

           4.4. Împrejmuirile mormintelor se efectuează conform prevederilor proiectului de construcţie şi cu acordul în scris al administrației Î.M. ”Salubrizare și Amenajare” Căușeni.

            4.4. Pe locurile rezervate în cimitire se permite construcţia cavourilor cu 1-3 niveluri.

            4.5. Lucrările se efectuează în limita lotului rezervat, de către atelierele autorizate sau cu forţele proprii ale rezervatorilor.

            4.6. Finisarea lucrărilor se actează în prezenţa reprezentantului oficial al administraţiei Î.M. ”Salubrizare și Amenajare” Căușeni după curăţirea definitivă a lotului de deşeurile de construcţii.

**V. Închiderea şi lichidarea cimitirelor**

            5.1 Cimitirele, care sînt inutilizabile pentru înmormîntare (nu corespund cerinţelor sanitare, în care nu sînt locuri pentru înmormîntări, înmormîntările se efectuează foarte rar şi alte cauze) se închid prin Decizia Consiliului Orășenesc Căușeni cu acordul comunităţii religioase locale şi Centrul de Sănătate Publică Căușeni. Despre închiderea cimitirului se publică în mass – media locală.

            5.2. În cazul în care în cimitir nu sînt locuri pentru noi înmormântări, dar sânt locuri în morminte familiale, se permite închiderea parţială a cimitirului.

            5.3. Folosirea cimitirului închis sau a unui sector al cimitirului activ pentru înmormântare repetată se permite numai peste 15 ani după ultima înmormântare (perioada cimitirului) pe locurile neângrijite, părăsite.

            În unele cazuri, în care cimitirul este amplasat în condiţii de sol favorabil, acest termen poate fi redus pînă la 10 ani, cu acordul Centrului de Sănătate Publică Căușeni.

            5.4. Cimitirele şi locurile de înmormîntare ce nu funcţionează, precum şi locurile de înmormîntare a militarilor-participanţi la diverse acţiuni militare sînt monumente ale cultului şi istoriei.

            Pe teritoriul acestor cimitire se interzice construcţia diverselor clădiri sau edificii ce nu ţin de funcţionarea lor.

            5.5. Mormintele şi monumentele declarate Patrimoniu Naţional, obiectele de artă sau de istorie şi cultură pot fi demolate, transferate, modificate cu autorizaţia Consiliului orășenesc Căușeni.

            5.6. Întreţinerea cimitirelor închise integral sau parţial se înfăptuieşte conform prezentului Regulament.

            5.7. În cazurile excepţionale provocate de fenomene naturale (alunecări, inundări etc.) cimitirul care nu funcţionează poate fi lichidat sau transmutat în alt loc prin hotărîrea Consiliului orășenesc Căușeni.

            Despre hotărîrea adoptată se publică în mass - media locală cu un an înainte.

            În această perioadă persoanele interesate pot să mute osemintele şi instalaţiile funerare la alt cimitir din contul mijloacelor financiare prevăzute pentru construcţia cimitirului nou.

            5.8. Strămutarea osemintelor se efectuează respectînd cerinţele compartimentului III al prezentului Regulament.

**VI. Dispoziţii finale**

            6.1. Regimul de lucru al cimitirelor este intervalul de timp între orele 07:00 – 21:00.

            6.2. Î.M. ”Salubirzare și Amenajare” Căușeni este obligată să întreţină cimitirele din orașul Căușeni, precum şi clădirile, construcţiile funerare, monumentele aflate pe teritoriul lor, în stare tehnico-sanitară cuvenită şi paza acestora.

            Nerespectarea prevederilor prezentului Regulament atrage după sine responsabilitatea conform legislaţiei în vigoare.